( 84 ) 
XXVIII. 
Note de Charles de Tisnacq , concernant l’affaire de Brully. 
1544-1545. 
Autographe, inédit. 
Liasse xlviii de la restitution autrichienne de 1862. 
Mémoire des remonstrances à faire à Sa M té par Tisnacq sur le faict 
des complices deM e Pierre Brusley, prédicant de Straesbourg et aullres 
adherens à mauvaises sectes. 
Premièrement, a trouvé par ad vis d’aucuns avec lesquelz il a secrètement 
traicté de cest affaire estre besoing de remonstrer à icelle Sa M té , quant au 
faict des complices residens â Valenciennes, comm’ il seroit bien exp édient 
envoier à lad. ville aucuns conseilliers pour assister avec les juges d’illec à la 
décision desprocez des prisonniers, pour ce qu’il entent n’y avoir grande ap¬ 
parence ou espérance que bonne justice se face par ceulx de la loy illec selon 
les édictz et placcars, comme aussy ne sont les deux commiz illec sur le faict 
des luthériens, sans aultre adjonction, pour par eulx oser entreprendre la déci¬ 
sion de telles matières, voire, que plus est, remonstrer qu’il sembleroit bien 
besoing de y envoier quelque chief, seig r d’estat, pour présider en ceste ma¬ 
tière, veue la disposition des affaires de lad. ville, comme la grant multitude 
des infectez, petit espoir de remède à l’advenir sy à ceste fois ne y soit pour- 
veu, et apparence de grant péril que le tout ira de mal en pis, sy l’on ne y pro¬ 
cède vivement à présent. 
Que du moins, quant Sa M té ne trouveroit de conseil faire ce que dessus, que 
en tout événement seroit besoing y envoier commissaires, pour, sur les aultres 
adhérens entre eulx seulement et secrètement se conformer, pour l’espoir 
que l’on a de pouvoir descouvrir encorres aultres que lesd ts prisonniers. 
Semblablement, de remonstrer (et ce par advis de mons r le gouverneur de la 
ville et chasteau deTornay et lieutenant du bailliage) qu’il seroit aussy expé¬ 
dient de y envoier semblablement quelques conseilliers pour entendre à la 
judicature avec les juges d’illec sur le faict desd ts prisonniers, pour ce qu’il y 
a aultrement aussy maigre espoir de vive observance desd ts édictz, avec ce 
que la présence de telz personnaiges seroit pour donner craincte aux mavaix 
pour le temps advenir. 
De ramentavoir aussy à Sad te Majesté afin en pourveoir quant aux procé¬ 
dures à faire contre les fugitifz d’Arras, Lille, Tornay et Valenciennes, puisque 
les biens sont annotez. 
Que Sad. M té aura à pourveoir en la ville de Mons quant au faict de Claude 
Préval, prins à Condet et mené en lad te ville pour avoir esté trouvé chargé par 
